Activitatea fizică poate fi de tip general, cea care îți crește frecvența bătăilor inimii ( exercițiu aerob) cum ai fi plimbatul, înotul și ciclismul sau poate fi de tip particular cum ar fi exercițiile de tonifiere a mușchilor din jurul genunchilor. Ambele tipuri de exerciții sunt benefice și ajută nu numai la durerile articulare dar și la starea generală de bine a organismului. Probabil cea mai ușoară activitate și care poate fi făcută zilnic este plimbatul. Activitățile casnice zilnice, grădinăritul, urcatul scărilor sun și ele forme de exercițiu. Exerciții de tonifiere musculară sau de mobilizare articulară pot fi făcute chiar și în timp ce stai pe fotoliu /în pat şi te uiți la televizor. Nu trebuie să mergi la sala pentru a face exerciții, le poți face cu ușurință și acasă. Poate fi stimulativ și încurajator dacă faci exerciții împreună cu alte persoane cu probleme asemănătoare. Hidroterapia în bazin cu apă la temperatură apropiată de cea a corpului, duce la relaxare musculară, ușurează durerile și permite efectuarea mai ușoară a exercițiilor.